അറുപത് രൂപയുടെ പേരില് തര്ക്കം പതിമൂന്നുകാരന് സുഹൃത്തിനെ കല്ലുകൊണ്ട് തലയ്ക്കടിച്ച് കൊന്നു അറസ്റ്റ് ലക്നൗ : അറുപത് രൂപയുടെ പേരില് വഴക്കിട്ടതിന് പിന്നാലെ പതിമൂന്നുകാരന് സുഹൃത്തിനെ കല്ല് കൊണ്ട് തലയ്ക്കടിച്ച് കൊന്നു. ഉത്തര്പ്രദേശിലെ ഹമീര്പൂരിലാണ് സംഭവം. പതിനൊന്നുകാരനായ സുബ്ബുവാണ് മരിച്ചത്. സംഭവത്തില് പോലീസ് പ്രതിയെ അറസ്റ്റ് ചെയ്തു. അഞ്ച് വര്ഷമായി സുഹൃത്തുക്കളായിരുന്ന കുട്ടികള് തമ്മില് അറുപത് രൂപയുടെ പേരിലുണ്ടായ വഴക്കാണ് കൊലപാതകത്തില് കലാശിച്ചത്. സുമേര്പൂരിനടുത്തുള്ള കോളനിയില് വെച്ചാണ് കൊലപാതകം നടന്നത്. പോലീസിന് ലഭിച്ച വിവരത്തിന്റെ അടിസ്ഥാനത്തില് നടത്തിയ അന്വേഷണത്തില് പ്രതിയെ പിടികൂടുകയായിരുന്നു. പതിനൊന്നുകാരന്റെ മൃതദേഹം വന്യജീവികള് ആക്രമിച്ച നിലയിലാണ് കണ്ടെത്തിയത്. സംഭവത്തില് പതിമൂന്നുകാരന് കുറ്റസമ്മതം നടത്തിയതായി പോലീസ് അറിയിച്ചു. സുബ്ബുവിന്റെ അടുത്ത് നിന്നും വാങ്ങിയ 60 രൂപ തിരികെ ചോദിച്ചതോടെയാണ് വഴക്കുണ്ടായത് എന്ന് പതിമൂന്നുകാരന് വെളിപ്പെടുത്തി. ഇത് പറഞ്ഞുതീര്ക്കാന് കാടിന് സമീപത്തേക്ക് പോയപ്പോള് സുബ്ബു തന്നെ കല്ല് കൊണ്ട് ആക്രമിക്കാന് മുതിര്ന്നു. അത് കാരണമാണ് താന് അതേ കല്ല് തലയ്ക്കടിച്ച് സുബ്ബുവിനെകൊലപ്പെടുത്തിയത് എന്നും കുട്ടി പറഞ്ഞു. തുടര്ന്ന് മൃതദേഹം കുറ്റിക്കാട്ടില് ഒളിപ്പിച്ച് വെച്ചശേഷം രക്തക്കറ കഴുകിക്കളഞ്ഞ് വീട്ടിലേക്ക് തിരികെ പോകുകയായിരുന്നുവെന്നും കുട്ടി വ്യക്തമാക്കി. സംഭവത്തില് പോലീസ് അന്വേഷണം ആരംഭിച്ചിട്ടുണ്ട്.